text: Icelandair lander i Billund
  06 august 2010 kl. 13.13
  Fra den 1. juni næste år opretter det islandske flyselskab Icelandair tre ugentlige flyvninger fra Billund direkte til Keflavik.
  Ruten vil i første omgang blive fløjet til og med 12. september med afgange mandag, onsdag og lørdag.
  - Med tre ugentlige flyvninger åbnes der for rigtig gode muligheder for en fleksibel tilrettelæggelse af et besøg på Island. Samtidig er adgangen til rutenettet i USA og Canada meget attraktiv og nem. Icelandair har skabt nogle flyvninger, der passer utrolig godt med flyvninger videre mod vest, siger direktør Kjeld Zacho Jørgensen, Billund Lufthavn.
  Icelandair flyver til New York, Boston, Minneapolis, Orlando og Seattle i USA samt Toronto og Halifax i Canada, og kan som følge af et samarbejde med Alaska Airlines tilbyde talrige destinationer i USA fra Anchorage i nord til Mexico City i syd.
  